
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 136
                                                                din 25 iulie 2019
privind repartizarea în regim de închiriere a unor locuințe din fondul locativ și modificarea Anexei nr. 1 și a Anexei nr. 2 la Hotărârea Consiliului Local Sighișoara nr. 18/25.01.2018, așa cum au

fost modificate prin Hotărârea Consiliului Local Sighișoara nr. 129/31.05.2018

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre, înregistrat cu nr. 18.484/03.07.2019 şi la Consiliul Local Sighișoara cu nr. 20.207/18.07.2019, de referatul de aprobare, înregistrat cu nr. 18.486/03.07.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

   Având în vedere prevederile Hotărârii  Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare;           

   Având în vedere prevederile art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

   Având în vedere prevederile O.U.G. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare;
   Având în vedere Hotărârea Consiliului Local Sighișoara nr. 19/2016 privind constituirea  comisiei sociale de analiză pentru repartizarea locuinţelor din fondul locativ, destinate închirierii, cu excepția locuințelor pentru tineri, construite prin Agenția Națională pentru Locuințe;
   Având în vedere prevederile Hotărârii Consiliului Local Sighișoara nr. 18 din 25.01.2018 privind aprobarea Listei de prioritate pentru acordarea locuințelor A.N.L., solicitanților evacuați a căror locuințe au fost retrocedate și a Listei de prioritate pentru acordarea locuințelor din fodul locativ al Municipiului Sighișoara;

   Având în vedere prevederile Hotărârii Consiliului Local Sighișoara nr. 129 din 31.05.2018  privind aprobarea Listei de prioritate pentru acordarea locuințelor A.N.L., solicitanților evacuați a căror locuințe au fost retrocedate și a Listei de prioritate pentru acordarea locuințelor din fodul locativ al Municipiului Sighișoara;

   Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor din fondul locativ, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 20/27.02.2017;

   Având în vedere că se impune abrogarea art. 5 din Hotărârea Consiliului Local Sighişoara nr. 129/31.05.2018, prin care s-a aprobat repartizarea în regim de închiriere a locuinţei, situate în Municipiul Sighişoara, str. Nicolae Iorga, nr. 7, compusă din 1 (una) cameră și dependințe, doamnei Cibi Ana, ca urmare a renunţării acesteia la repartiţie;

   Având în vedere prevederile art. 3 din Hotărârea Consiliului Local Sighişoara nr. 217/25.10.2018, prin care s-a aprobat repartizarea în regim de închiriere a locuinţei, situate în Municipiul Sighişoara, str. Clujului, nr. 2A, ap. 15, compusă din 1 (una) cameră, domnului Stanciu Gheorghe;
   Având în vedere procesul - verbal al Comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, înregistrat sub nr. 18.027/27.06.2019; 
           Având în vedere Raportul de specialitate al Direcţiei Administrarea Patrimoniului, înregistrat cu nr. 18.485/03.07.2019, cu propunerea de repartizare în regim de închiriere a unor locuințe din fondul locativ și modificarea Anexei nr. 1 și a Anexei nr. 2 la Hotărârea Consiliului Local Sighișoara nr. 18/25.01.2018, așa cum au fost modificate prin Hotărârea Consiliului Local Sighișoara nr. 129/31.05.2018;
                Având în vedere avizele favorabile ale tuturor comisiilor pe domenii de specialitate;             
             În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ,

H O T Ă R Ă Ş T E:

Art. 1. Se abrogă art. 5 din Hotărârea Consiliului Local Sighişoara nr. 129/31.05.2018, prin care s-a aprobat repartizarea în regim de închiriere a locuinţei situate în Municipiul Sighişoara, str. Nicolae Iorga, nr. 7, compusă din 1 (una) cameră, doamnei Cibi Ana, ca urmare a renunţării acesteia la repartiţie. 
Art. 2. Se aprobă repartizarea în regim de închiriere a locuinţei situate în Municipiul Sighişoara, sat Hetiur, nr. 291, în suprafață de 43,80 mp., doamnei Cibi Ana.
Art. 3. Se aprobă repartizarea în regim de închiriere a locuinţei situate în Municipiul Sighișoara, str. 1 Decembrie 1918, nr. 11, compusă din 2 (două) camere și dependințe, doamnului Purenciu Vasile.
Art. 4. Date fiind prevederile articolelor precedente, se aprobă modificarea Anexei nr. 1 la Hotărârea Consiliului Local Sighișoara nr. 18/25.01.2018, așa cum a fost modificată prin Hotărârea Consiliului Local Sighișoara nr. 129/31.05.2018, potrivit anexei nr. 1 la prezenta hotărâre, în sensul că se elimină din Lista de prioritate pentru acordarea locuințelor din fondul locativ al Municipiului Sighişoara următoarea poziție după cum urmează:
- poziția 1, privind pe Cibi Ana, cu domiciliul în Sighișoara, cart. Hetiur, nr. 10, punctaj 38, data cererii 19.09.2006, conform art. 2 din prezenta hotărâre.
Art. 5. Date fiind prevederile articolelor precedente, se aprobă modificarea Anexei nr. 2 la Hotărârea Consiliului Local Sighișoara nr. 18/25.01.2018, potrivit anexei nr. 2 la prezenta hotărâre, în sensul că se elimină din Lista de prioritate pentru acordarea locuințelor din fondul locativ al Municipiului Sighişoara următoarea poziție după cum urmează:

- poziția 1, privind pe Purenciu Vasile, cu domiciliul în Sighișoara, str. Română, nr. 97, punctaj 52, data cererii 29.05.1998, nr. camere 2 (două), conform art. 3 din prezenta hotărâre. 
Art. 6. Date fiind prevederile art. 3 din Hotărârea Consiliului Local Sighișoara nr. 217/25.10.2018, se aprobă modificarea Anexei nr. 1 la Hotărârea Consiliului Local Sighișoara nr. 18/25.01.2018, așa cum a fost modificată prin Hotărârea Consiliului Local Sighișoara nr. 129/31.05.2018, potrivit anexei nr. 1 la prezenta hotărâre, în sensul că se elimină din Lista de prioritate pentru acordarea locuințelor din fondul locativ de stat al Municipiului Sighişoara următoarea poziție după cum urmează:

- poziția 13, privind pe Stanciu Gheorghe, cu domiciliul în Sighișoara, str. Clujului, nr. 7/A, punctaj 27, data cererii 20.06.2006, nr. camere 1 (una).
Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, personalul Compartimentului Spaţiu Locativ din cadrul aparatului de specialitate al Primarului Municipiului Sighișoara şi S.C. Apă Termic Transport S.A.
Art. 8. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.         
PREŞEDINTE DE ŞEDINŢĂ,

  

         Buzogany Erzsebet        

                                Contrasemnează/Avizat pentru legalitate

           SECRETAR GENERAL,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  1 ex. Direcția Administrarea Patrimoniului;

  2 ex. Compartimentul Spaţiu locativ;

  2 ex. S.C. Apă Termic Transport  S.A.;

  1 ex. pentru membrii și secretarul Comisiei sociale de analiză pentru repartizarea locuinţelor din fondul locativ, destinate 
                                            închirierii, cu excepţia locuinţelor pentru tineri, construite prin Agenţia Naţională pentru Locuinţe.                                                                            

18 ex.

B.A. 
